Influenca e instituteve studimore në politikat amerikane
Këto organizma duket se luajnë një rol më të vogël në administratën Trump
Mund ta keni dëgjuar termin “think tank”, që zakonisht i referohet një instituti kërkimor ku akademikët ofrojnë analizë dhe këshilla për çështje politike, sociale dhe ekonomike. Institute të tilla janë kritikuar në të kaluarën për influencën e tyre të madhe në formulimin e politikave amerikane. Të dhënat e reja tregojnë se krahasuar me administratat e mëparshme, Shtëpia e Bardhë e Presidentit Trump mbështetet shumë më pak tek institutet “think tank”. Nga rreth 1800 institute “think tank” në Shtetet e Bashkuara, rreth 400 prej tyre e kanë selinë në Uashington. Administratat e mëparshme janë mbështetur tek studimet dhe idetë e krijuara nga organizata të tilla për të formuluar politika, por me sa duket nuk po vepron kështu administrata aktuale. thotë profesor Mark Rom, i Universitetit Georgetown. Krahas ndikimit tek politikat publike, institute të tilla shërbejnë edhe si baza trajnimi për ata që dëshirojnë të luajnë një rol në media apo në korridoret e pushtetit. thotë Eric Rosenbach, i Qendrës “Belfer” për Shkencat dhe Marrëdhëniet Ndërkombëtare. Institutet think-tank shërbejnë edhe si porta hyrëse për të talentuarit. Gjatë administratës së Presidentit George W. Bush, zyrtarë si Nënpresidenti Dick Cheney, Sekretari i Mbrojtjes Donald Rumsfeld, Sekretarja e Shtetit Condoleeza Rice erdhën nga organizatat “think-tank” të Uashingtonit. Lisa Curtis, anëtare e Këshillit të Sigurisë Kombëtare në administratën e tanishme, është ish-studiuese e Fondacionit Heritage, një organizatë me prirje konservatore. Por, politikat dhe idetë shpesh zhvillohen përmes prizmit të pozicionimit politik. Është e rëndësishme të dihet se kush paguan për këto ide. thotë profesor Row. Ndërsa është e diskutueshme se në çfarë përmasash organizatat think-tank influencojnë politikën zyrtare amerikane, shumë nga ndryshimet në politikat dhe prioritetet e qeverisë e kanë origjinën në një nga institutet think-tank të gjendura në zemrën e kryeqytetit amerikan.